open-index/open-wikipedia-markdown huggingface dataset:
Ασπρόκαμπος Γρεβενών

*Για οικισμούς με το ίδιο όνομα δείτε το λήμμα: [[Ασπρόκαμπος (αποσαφήνιση)]]*

Ο **Ασπρόκαμπος** είναι ορεινό χωριό της περιφερειακής ενότητας Γρεβενών σε υψόμετρο 580 μέτρα.

## Γεωγραφικά - ιστορικά στοιχεία
Ο Ασπρόκαμπος βρίσκεται προς στα βορειοανατολικά όρια με την περιφερειακή ενότητα Κοζάνης. Είναι κτισμένος δυτικά του Αλιάκμονα, σε απόσταση 12 χλμ. ΒΑ. από τα Γρεβενά και 28 χλμ. Ν.-ΝΔ. από τη Σιάτιστα. Ως οικισμός αναφέρεται επίσημα το 1918 στο ΦΕΚ 260Α - 31/12/1918 να προσαρτάται στην τότε κοινότητα Κοσκού που ανήκε στο νομό Κοζάνης. Το 1964 με το ΦΕΚ 185Α - 30/10/1964 αποσπάστηκε στο νομό Γρεβενών. Το χωριό σύμφωνα με το σχέδιο Καλλικράτης, μαζί με τη Μυρσίνα αποτελούν την τοπική κοινότητα Μυρσίνης που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 έχει πληθυσμό 80 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Γρεβενών
Ασπρόκαμπος
Αντιπτέριση στους Ευρωπαϊκούς Αγώνες 2019

Η **[[αντιπτέριση]]** στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** θα πραγματοποιηθεί στο Φάλκον Κλαμπ στο Μινσκ της Λευκορωσίας από τις 24 έως τις 30 Ιουνίου 2019.

## Πρόκριση

## Πρόγραμμα

## Πίνακας μεταλλίων

## Μετάλλια

## Παραπομπές



Αντιπτέριση
Ανθρακιά Γρεβενών

Η **Ανθρακιά** είναι ορεινό χωριό της περιφερειακής ενότητας Γρεβενών σε υψόμετρο 670 μέτρα.

## Γεωγραφία - Ιστορία
Η Ανθρακιά βρίσκεται στα νότια όρια με την περιφερειακή ενότητα Τρικάλων σε απόσταση 29 χλμ. ΝΔ. από τα Γρεβενά. Το όνομά της οφείλεται στον άνθρακα που υπήρχε στην περιοχή. Το χωριό αναφέρεται το 1962 σε γραπτά κείμενα της Ιεράς Μονής Ζάβορδας ως *Μάνεσι*. Το σημερινό του όνομα οφείλεται στον άνθρακα που υπάρχει στην περιοχή. Οι κάτοικοι του χωριού ασχολούνται κυρίως με την κτηνοτροφία. Στη θέση "Παλιόκαστρο" περίπου τρία χιλιόμετρα Βορειοανατολικά του χωριού και σε απόσταση περίπου 3 χλμ. στη τοποθεσία "Παλιόκαστρο" έχουν εντοπιστεί ερείπια τείχους από ντόπιες πέτρες (ξερολιθιά) που χρονολογούνται στην ελληνιστική και ρωμαϊκή εποχή. Το χωριό αναφέρεται επίσημα ως *Μάνες* το 1918 στο ΦΕΚ 260Α - 31/12/1918 να προσαρτάται στην τότε κοινότητα Γκριντάδων. Μετονομάστηκε σε Ανθρακιά το 1927. Σύμφωνα με το σχέδιο Καλλικράτης, μαζί με τους Αγίους Θεοδώρους, τον Δεσπότη και τον Αιμιλιανό, αποτελούν τη τοπική κοινότητα Αγίων Θεοδώρων που ανήκει στην δημοτική ενότητα Γρεβενών του Δήμου Γρεβενών και σύμφωνα με την απογραφή του 2011 έχει πληθυσμό 103 κατοίκους.
## Πληθυσμός

## Εξωτερικοί σύνδεσμοι
*Τα χωριά Αιμιλιανός (Κριτάδες), Ανθρακιά (Μάνεσι - Συκαμινοφόρος), Μελίσσι (Πλεξιά), Άγιοι Θεόδωροι
*Ανθρακιά Γρεβενών από τον ιστότοπο Γενικό Λύκειο Καρπερού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Γρεβενών
Ανθρακιά
Τραγούδι του Χορστ Βέσελ

Το ***Τραγούδι του Χορστ Βέσελ*** (γερμ: *Horst-Wessel-Lied* ), γνωστό επίσης και με την ονομασία ***Ορθό το λάβαρο*** (*Die Fahne hoch*), ήταν ο επίσημος ύμνος του Γερμανικού Ράιχ από το 1933 έως το 1945, μαζί με την πρώτη στροφή του *[[Το τραγούδι των Γερμανών|Τραγουδιού των Γερμανών]]* (*Deutschlandlied*). Επίσης, αποτελούσε και τον ύμνο του Ναζιστικού Γερμανικού Εργατικού Κόμματος. Οι στίχοι του γράφτηκαν από τον Χορστ Βέσελ.

Το τραγούδι έχει απαγορευθεί στην Γερμανία και την Αυστρία, από την λήξη του Β' Παγκοσμίου Πολέμου. Η απαγγελία της μελωδίας και των στίχων του τραγουδιού είναι παράνομη στη Γερμανία με μερικές εξαιρέσεις. Ως αποτέλεσμα, στις αρχές του 2011, η κρατιδιακή αστυνομία της Κάτω Σαξονίας διεξήγαγε έρευνα σε βάρος της Amazon και Apple επειδή μεταξύ των προϊόντων που πουλούσαν συμπεριλαμβανόταν και το απαγορευμένο τραγούδι. Οι δύο εταιρείες απάντησαν στην αίτηση και αφαίρεσαν το τραγούδι από τα προϊόντα τους.

Μια ειδική μονάδα του Χιλιανού Ναυτικού χρησιμοποιεί ένα τραγούδι με τίτλο "Himno de la Agrupación de Comandos IM no. 51", το οποίο έχει ολόιδια μελωδία με το τραγούδι του Χορστ Βέζελ.

[thumb|Δίσκος [Βινύλιο|βινυλίου με το τραγούδι του Χορστ Βέσελ]]
## Στίχοι

## Παραπομπές


Κατηγορία:Εθνικοί ύμνοι
Dead Memories

Το "**Dead Memories**" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τέταρτο δίσκο του, *[[All Hope Is Gone]]*, το 2008. Τον Δεκέμβριο του 2008, κυκλοφόρησε και ως single,  το τρίτο εκ των πέντε από αυτόν τον δίσκο. Το single σημείωσε και επιτυχία σε κάποια charts, όπως στα αμερικανικά *Active Rock*, που έφτασε στο νούμερο 1 και στα *Mainstream Rock Songs*, από το *[[Billboard]]*, που έφτασε στο νούμερο 3. 

Για την προώθηση του κομματιού, κυκλοφόρησε και video clip, το οποίο σκηνοθετήθηκε από τον Π. Ρ. Μπράουν. Το κομμάτι, αργότερα, έγινε διαθέσιμο και στο γνωστό βιντεοπαιχνίδι, *Rock Band 4*. Το κομμάτι υπήρξε και υποψήφιο ως Single της Χρονιάς, από το *Kerrang!*. Επίσης, είναι το τρίτο πιο επιτυχημένο single του σχήματος στα charts, μετά το Snuff και το The Devil In I, τα οποία είχαν φτάσει στο νούμερο 2. Ο τραγουδιστής, Corey Taylor, είπε ότι το εν λόγω κομμάτι τον βοήθησε πολύ να ξεπεράσει τον θυελλώδη χωρισμό που είχε εκείνη την εποχή. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2008
Κατηγορία:Singles του 2008
Κατηγορία:Singles της Roadrunner Records
Κατηγορία:Τραγούδια των Slipknot
All Hope Is Gone (τραγούδι)

To "**All Hope Is Gone**" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τέταρτο και ομώνυμο δίσκο τους, το 2008. Στις 20 Ιουνίου του 2008, κυκλοφόρησε ως MP3, δωρεάν, στον επίσημο ιστότοπο του σχήματος, και στις 23 Ιουνίου με πληρωμή. Ήταν το πρώτο single, του εν λόγω δίσκου, εκ των συνολικά πέντε. Το single σημείωσε και κάποια επιτυχία, φτάνοντας στο νούμερο 42 των σουηδικών charts και στο νούμερο 98 των βρετανικών. 

## Παραπομπές


## Εξωτερικοί σύνδεσμοι
* Στίχοι στο AZLyrics.com

Κατηγορία:Τραγούδια του 2008
Κατηγορία:Singles του 2008
Κατηγορία:Τραγούδια των Slipknot
Κατηγορία:Singles της Roadrunner Records
The Nameless

To "**The Nameless**" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τρίτο δίσκο τους *[[Vol. 3: (The Subliminal Verses)]]*, του 2004.  Το κομμάτι κυκλοφόρησε ως το πρώτο και το τελευταίο single, του πρώτου live δίσκου του σχήματος, *[[9.0: Live]]*, ο οποίος κυκλοφόρησε το 2005. Για την προώθηση του κομματιού κυκλοφόρησε και video clip, το οποίο μάλιστα έφτασε στο νούμερο 2 της λίστας του MTV,  Rock Top 10. Το single, έφτασε στο νούμερο 25, των αμερικανικών *Mainstream Rock*. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2004
Κατηγορία:Singles του 2005
Κατηγορία:Τραγούδια των Slipknot
Κατηγορία:Singles της Roadrunner Records
Στίβος στους Ευρωπαϊκούς Αγώνες 2019

Ο **[[στίβος]]** στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** θα πραγματοποιηθεί στο Στάδιο Ντιναμό του Μινσκ της Λευκορωσίας από τις 23 έως τις 28 Ιουνίου 2019. Ένα νέο είδος διοργάνωσης θα γίνει για πρώτη φορά σε μεγάλο αγώνα, αυτό του *Dynamic New Athletics (DNA)*.

## Πρόκριση
Η λίστα πρόκρισης έγινε με βάση το Ευρωπαϊκό Πρωτάθλημα Στίβου Ομάδων 2017. Οι 30 πρώτες ομάδες του πρωταθλήματος προκρίθηκαν σε αυτούς τους αγώνες, με σύνολο 24 αθλητών.

* 
* 
* 
* 
* 
* 

* 
* 
* 
* 
* 
* 

*  **(διοργ.)**
* 
* 
* 
* 
* 

* 
* 
* 
* 
* 
* 

* 
* 
* 
* 
* 
* 

Στις 23 Απριλίου, η Οργανωτική Επιτροπή των αγώνων ανακοίνωσε πως θα συμμετέχουν οι 24 από τις 30 χώρες στο αγώνισμα του στίβου, καθώς οι υπόλοιπες έξι δεν ήθελαν να συμμετάσχουν στο άθλημα του στίβου. Αυτές οι έξι χώρες ήταν::

* 
* 
* 

* 
* 
* 

## Πίνακας μεταλλίων

## Σύνοψη μεταλλίων

## Παραπομπές



Στίβος
Γρηγόριος Καμωνάς

Ο **Γρηγόριος Καμωνάς** (άκμασε γύρω στο 1215) ήταν Ελληνοαλβανός άρχων της Κρούγιας (Άρβανον) γύρω στο 1215. Ο Δημήτριος Χωματηνός (1216–1236) αναφέρει ότι κατείχε τον τίτλο του σεβαστού. Παντρεύτηκε πρώτα την κόρη του Γκιν Προγκόν, μετά παντρεύτηκε την Κομνηνή Νέμανιτς, κόρη του σέρβου βασιλιά Στεφάνου Νέμανιτς και χήρα του Δημήτρη Προγόνη. Με τον γάμο ανέλαβε τη διακυβέρνηση του Άρβανου. Ενίσχυσε τους δεσμούς με τη Σερβία και προστάτευσε το Άρβανο μέσω της ορθόδοξης συμμαχίας.. Είχε μια κόρη με την Κομνηνή που παντρεύτηκε τον Γκόλεμ της Κρούγια, άρχοντα της Κρούγια.

## Παραπομπές


Κατηγορία:Σεβαστοί
Κατηγορία:Μονάρχες της Αλβανίας
Κατηγορία:Βυζαντινοί του 13ου αιώνα
Κατηγορία:Μονάρχες του 13ου αιώνα στην Ευρώπη
Κατηγορία:Βυζαντινοί άρχοντες
Μανουέλ Μαρίν

Ο **Μανουέλ Μαρίν** (*Manuel Marín González,* 21 Οκτωβρίου 1949 - 4 Δεκεμβρίου 2017) ήταν Ισπανός πολιτικός, πρώην υπουργός του υπουργικού συμβουλίου της Ισπανίας. Ήταν μέλος της Ευρωπαϊκής Επιτροπής και πρόεδρος της Επιτροπής Σαντέρ μετά τη συνταξιοδότηση του Ζακ Σαντέρ. Θεωρείται ο πατέρας του προγράμματος Erasmus.

## Βιογραφία
Ο Μαρίν γεννήθηκε στην Καστίγια Λα Μάντσα της επαρχίας Θιουδάδ Ρεάλ,  Σπούδασε νομική στο Πανεπιστήμιο Κομπλουτένσε της Μαδρίτης και συνέχισε με το ευρωπαϊκό δίκαιο στο Πανεπιστήμιο Νανσύ της Γαλλίας και με ευρωπαϊκές σπουδές στο Κολέγιο της Ευρώπης στη Μπρυζ του Βελγίου.

Από το 1974 ήταν ήδη μέλος του Ισπανικού Σοσιαλιστικού Εργατικού Κόμματος (PSOE) και το 1977 εξελέγη στο ισπανικό υπουργικό συμβούλιο (επανεκλογή το 1979 και το 1982), εκπροσωπώντας την επαρχία Θιουδάδ Ρεάλ. Τότε είναι που ξεκίνησε το ενδιαφέρον του στις ευρωπαϊκές υποθέσεις. Κατά τη διάρκεια της θητείας του στο υπουργικό συμβούλιο, ήταν μέλος της Eπιτροπής Άμυνας και της Eπιτροπής Εξωτερικών Υποθέσεων και έγινε εκπρόσωπος του PSOE στην Επιτροπή Εξωτερικών Υποθέσεων.

Έγινε επίσης Γραμματέας της διεθνούς πολιτικής της ομοσπονδιακής επιτροπής του PSOE, αντιπρόεδρος της ένωσης των σοσιαλιστικών κομμάτων της Ευρωπαϊκής Επιτροπής και μέλος της κοινοβουλευτικής συνέλευσης του Υπουργείου της Ευρώπης από 1 Ιανουαρίου 1978 έως 1 Απριλίου 1983.

### Ζωή μετά την Ευρώπη
Μετά την ολοκλήρωση της θητείας στην επιτροπή Πρόντι, ο Μαρίν επέστρεψε στην Ισπανία. Εξελέγη στην επαρχία Θιουδάδ Ρεάλ με το PSOE στις γενικές εκλογές της 12ης Μαρτίου 2000 και της 14ης Μαρτίου 2004. Μετά τις τελευταίες εκλογές, εξελέγη εκπρόσωπος τύπου του ισπανικού υπουργικού συμβουλίου. Ήταν μέλος της Παγκόσμιας Επιτροπής Μετανάστευσης.

Ο Μανουέλ Μαρίν ήταν παντρεμένος και πατέρας δυο παιδιών.

### Θάνατος
Ο Μαρίν πέθανε στην Μαδρίτη στις 4 Δεκεμβρίου 2017 σε ηλικία 68 ετών από καρκίνο του πνεύμονα.

## Εξωτερικοί σύνδεσμοι
* Manuel Marín στην Ευρωπαϊκή Επιτροπή.

## Παραπομπές


Κατηγορία:Ισπανοί πολιτικοί
Break Free

Το "**Break Free**" είναι τραγούδι από την Αμερικανίδα τραγουδίστρια Αριάνα Γκράντε με συνεργάτη τον ρωσογερμανό μουσικό παραγωγό Zedd. Γράφτηκε από τον Σαβάν Κοτέτσα και έκανε πρεμιέρα στις 2 Ιουλίου 2014 στην εκπομπή Total Ariana Live του MTV. Το τραγούδι έγινε διαθέσιμο για ψηφιακή λήψη αργότερα εκείνη την ημέρα. Μουσικά, το τραγούδι ανήκει στην ηλεκτρονική χορευτική μουσική και την ηλεκτρονική μουσική, ένα νέο είδος για την Γκράντε που γράφει κυρίως μουσική ποπ και R&B.

## Παραπομπές


Κατηγορία:Τραγούδια με φεμινιστικά μηνύματα
Κατηγορία:Singles της Republic Records
Κατηγορία:Τραγούδια του 2014
Κατηγορία:Singles του 2014
Κατηγορία:Σελίδες με πηγές CS1 στα Ισπανικά (es)
Κατηγορία:Σελίδες με πηγές CS1 στα Ολλανδικά (nl)
Κατηγορία:Σελίδες με πηγές CS1 στα Ιαπωνικά (ja)
Κατηγορία:Σελίδες με πηγές CS1 στα Γερμανικά (de)
Μομεταζόνη

Η **μομεταζόνη**, επίσης γνωστή ως **φουροϊκή μομεταζόνη**, είναι στεροειδές φάρμακο που χρησιμοποιείται για τη θεραπεία ορισμένων δερματικών παθήσεων, της αλλεργικής ρινίτιδας και του άσθματος. Συγκεκριμένα χρησιμοποιείται για την πρόληψη και όχι για την αντιμετώπιση κρίσεων άσθματος. Μπορεί να εφαρμοστεί στο δέρμα, να εισπνευσθεί ή να χρησιμοποιηθεί στη μύτη.

Συχνές παρενέργειες όταν χρησιμοποιείται για το άσθμα περιλαμβάνουν την κεφαλαλγία, τον πονόλαιμο και τις άφθες. Συχνές παρενέργειες όταν χρησιμοποιείται στη μύτη περιλαμβάνουν τις λοιμώξεις της ανώτερης αναπνευστικής οδού και τις ρινορραγίες. Συχνές παρενέργειες όταν εφαρμόζεται στο δέρμα περιλαμβάνουν τη ακμή, την δερματική ατροφία και τον κνησμό. Λειτουργεί μειώνοντας τη φλεγμονή.

Η φουροϊκή μομεταζόνη πατενταρίστηκε το 1981 και τέθηκε σε ιατρική χρήση το 1987. Διατίθεται ως γενόσημο φάρμακο. Η μηνιαία παροχή του εισπνευστήρα στο Ηνωμένο Βασίλειο κοστίζει στο Εθνικό Σύστημα Υγείας της Αγγλίας περίπου £30 ενώ το ρινικό σπρέι λιγότερο από £2, το 2019. Το 2016 ήταν το 165ο πιο συνταγογραφουμενό φάρμακο στις Ηνωμένες Πολιτείες με περισσότερες από 3 εκατομμύρια συνταγογραφήσεις.

## Ιατρική Χρήση
Η φουροϊκή μομεταζόνη χρησιμοποιείται στη θεραπεία φλεγμονωδών δερματοπαθειών (όπως το έκζεμα και η ψωρίαση) (τοπική μορφή), η αλλεργική ρινίτιδα, το άσθμα για ασθενείς που δεν ανταποκρίνονται σε λιγότερο ισχυρά κορτικοστεροειδή και φίμωση του πέους. Όσον αφορά την ισχύ, είναι πιο ισχυρό από την υδροκορτιζόνη και λιγότερο ισχυρό από τη δεξαμεθαζόνη.

Ορισμένα στοιχεία υποδηλώνουν τη χρήση μομεταζόνης για βελτίωση των συμπτωμάτων σε παιδιά με υπερτροφία αδενοειδών εκβλαστήσεων (κρεατάκια).

Η μομεταζόνη χρησιμοποιείται για την αντιμετώπιση της φλεγμονής και του κνησμού σε δερματικές παθήσεις που ανταποκρίνονται στη θεραπεία με γλυκοκορτικοειδή, όπως η ψωρίαση και η ατοπική δερματίτιδα.

Το ρινικό σπρέι χρησιμοποιείται σε άτομα ηλικίας άνω των δύο ετών για την αντιμετώπιση των συμπτωμάτων της αλλεργικής ρινίτιδας και άλλων αλλεργιών (πολυετής αλλεργική ρινίτιδα), συμπεριλαμβανομένης της ρινικής συμφόρησης, του κνησμού, του φτερνίσματος και της θεραπείας των ρινικών πολυπόδων.

Δεν χρησιμοποιείται για την αντιμετώπιση του κοινού κρυολογήματος.

## Παραπομπές


Κατηγορία:Οργανικές ενώσεις χλωρίου
Κατηγορία:Κορτικοστεροειδή
Κατηγορία:Φάρμακα που δρουν στο αναπνευστικό σύστημα
Πυλωροί Γρεβενών

Οι **Πυλωροί** είναι ορεινό χωριό της περιφερειακής ενότητας Γρεβενών σε υψόμετρο 730 μέτρα.

## Γεωγραφία - Ιστορία
Οι Πυλωροί βρίσκονται προς τα βορειοανατολικά όρια με την περιφερειακή ενότητα Κοζάνης, σε απόσταση 25,5 χλμ. ανατολικά. από τα Γρεβενά. Το χωριό είναι κτισμένο στις νότιες πλαγιές του όρους Κίσσαβος (με υψόμετρο 1904 μ.) που έχει πανοραμική θέα προς τη Πίνδο, τα Χάσια και το Σινιάτσικο (Ασκιό). Νότια του χωριού περνάει ο χείμαρρος Ποταμιά που καταλήγει δυτικά στον Αλιάκμονα. Η εκκλησία των Αγίων Αποστόλων, μαζί με αυτή του Αγίου Αθανασίου στο Δοτσικό έχει χαρακτηριστεί από το 1987 ως ιστορικά διατηρητέα μνημεία γιατί *αποτελούν αξιόλογα μνημεία εκκλησιαστικής αρχιτεκτονικής και ζωγραφικής του 18ου αιώνα*. Ως οικισμός αναφέρεται το 1918 στο ΦΕΚ 260Α - 31/12/1918 να προσαρτάται στην τότε κοινότητα Κοπρίβης (Κνίδης). Σύμφωνα με το σχέδιο Καλλικράτης αποτελούν τη τοπική κοινότητα Πυλωρών που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 69 κατοίκους.

## Παραπομπές


Κατηγορία:Δήμος Γρεβενών
Πυλωροί
Βηταμεθαζόνη

Η **βηταμεθαζόνη** είναι στεροειδές φάρμακο που χρησιμοποιείται για πολλές ασθένειες, όπως ρευματικές διαταραχές, ρευματοειδή αρθρίτιδα και ερυθηματώδη λύκο, όπως και δερματικές παθήσεις, π.χ. δερματίτιδα και ψωρίαση, αλλεργικές παθήσεις όπως το άσθμα και το αγγειοοίδημα· τον πρόωρο τοκετό για την επιτάχυνση της ανάπτυξης των πνευμόνων του μωρού, τη νόσο του Κρον, καρκίνους όπως λευχαιμία, και μαζί με τη φθοριοϋδροκορτιζόνη για την επινεφριδιακή ανεπάρκεια, μεταξύ άλλων. Μπορεί να ληφθεί από το στόμα ή ενδομυϊκά, ή να εφαρμοστεί στο δέρμα ως κρέμα. Όταν χορηγείται με ένεση, τα αντιφλεγμονώδη αποτελέσματα αρχίζουν σε περίπου δύο ώρες και διαρκούν επτά ημέρες.

Σοβαρές παρενέργειες της ένωσης περιλαμβάνουν τον κίνδυνο λοίμωξης, μυϊκή αδυναμία, αναφυλαξία και ψύχωση. Η μακροχρόνια χρήση μπορεί να προκαλέσει ανεπάρκεια των επινεφριδίων. Η ξαφνική διακοπή του φαρμάκου ύστερα από μακροχρόνια χρήση μπορεί να καταστεί επικίνδυνη. Η κρέμα έχει συχνά ως αποτέλεσμα την αυξημένη ανάπτυξη τριχών και ερεθισμό του δέρματος. 

Η βηταμεθαζόνη ανήκει στην κατηγορία των γλυκοκορτικοειδών φαρμάκων. Κατοχυρώθηκε με δίπλωμα ευρεσιτεχνίας το 1958 και εγκρίθηκε για ιατρική χρήση στις Ηνωμένες Πολιτείες το 1961. Η κρέμα βρίσκεται στον Κατάλογο των Βασικών Φαρμάκων του Παγκόσμιου Οργανισμού Υγείας, από τα αποτελεσματικότερα και ασφαλέστερα φάρμακα που χρειάζονται σε ένα σύστημα υγείας. Διατίθεται ως γενόσημο φάρμακο. Στις Ηνωμένες Πολιτείες, τα χάπια και τα ενέσιμα διαλύματα είναι ακριβότερα από την κρέμα.

## Παραπομπές


Κατηγορία:Κορτικοστεροειδή
Κατηγορία:Οργανικές ενώσεις φθορίου
Κατηγορία:Βασικά Φάρμακα του Παγκόσμιου Οργανισμού Υγείας
Συμμετοχή της Γαλλίας στους Ευρωπαϊκούς Αγώνες 2019

Η **[[Γαλλία]]** θα συμμετέχει στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** στο Μινσκ της Λευκορωσίας από τις 21 έως τις 30 Ιουνίου 2019.

## Παραπομπές

Γαλλία
Anne

Το όνομα **Anne** μπορεί να αναφέρεται σε:

* Άννα, μορφή του ονόματος Άννα της λατινικής γλώσσας.
* Anne (τουρκική τηλεοπτική σειρά), τουρκική τηλεοπτική σειρά (2016-2017).
Αλτρουιστική αυτοκτονία

**Αλτρουιστική αυτοκτονία** είναι θυσία της ζωής κάποιου για να σώσει ή να ωφελήσει τους άλλους για το καλό της ομάδας ή για να διατηρήσει τις παραδόσεις και την τιμή μιας κοινωνίας. Είναι πάντα σκόπιμη. Η καλοπροαίρετη αυτοκτονία αναφέρεται στην αυτοθυσία της ίδιας της ζωής για χάρη του μεγαλύτερου αγαθού. 
Μια τέτοια θυσία μπορεί να είναι για χάρη της εκτέλεσης μιας συγκεκριμένης ενέργειας ή για να διατηρηθεί μια φυσική ισορροπία στην κοινωνία. Πρόκειται για ένα θέμα ή μια ιδέα για ένα έθιμο θυσίας που συνήθως απαντάται σε συγκεκριμένους τύπους ιστοριών επιστημονικής φαντασίας. Εντούτοις, πραγματικά παραδείγματα αυτών των εθίμων έχουν καταγραφεί ότι υπάρχουν μεταξύ ορισμένων αυτοχθόνων ανθρώπων, όπως ορισμένες φυλές Ινουίτ. Αυτό θεωρήθηκε από τον Εμίλ Ντυρκχάιμ στη μελέτη Suicide ως το προϊόν της υπερενοποίησης με την κοινωνία. 

Αντίθετα, μια «θυσία» που διαπράττεται από τη βία ενός κράτους αναφέρεται αντ 'αυτού ως ευγονική ή μαζική δολοφονία, αλλά μπορεί να αναφέρεται διαφορετικά ως «καταναγκαστικά όρια πληθυσμού» ή «έλεγχος του πληθυσμού». Στη φιλολογία, τα παραδείγματα μπορούν να προωθήσουν την έννοια ως μέσο για τον τερματισμό των διαρκών τύπων κοινωνικών συγκρούσεων, ή αλλιώς να υπονομεύσουν την έννοια ως παράδειγμα μιας δυστοπικής μελλοντικής κοινωνίας.

Κατηγορία:Αυτοκτονία
Γεζέρτσα

thumb|Η Μάγια Γεζέρτσα όπως φαίνεται από τη Μάγια Τρογιάν
Η **Γεζέρτσα** (αλβανικά: Maja Jezercë, σερβικά: Језерски врх / Jezerski vrh) είναι η ψηλότερη κορυφή των Δειναρικών Άλπεων, η δεύτερη ψηλότερη στην Αλβανία και η έβδομη ψηλότερη στα Βαλκάνια, η οποία φτάνει στα 2.694 μ. πάνω από τη στάθμη της θάλασσας. Είναι μία από τις δυσκολότερες, αν όχι από τις πιο επικίνδυνες, τοποθεσίες αναρρίχησης στις αλβανικές Άλπεις. Ωστόσο, η Μάγια Γεζέρτσα είναι η 28η πιο εξέχουσα βουνοκορφή στην ευρωπαϊκή ήπειρο.

Η Μάγια Γεζέρτσα βρίσκεται στην Προκλέτιγιε, η οποία είναι γνωστή για τους νοτιότερους παγετώνες στην Ευρώπη. Εκτός από ορισμένες περιοχές βόρεια της κορυφής, ο ασβεστολιθικός ορεινός όγκος είναι μέρος των εθνικών δρυμών του Θεθ και της κοιλάδας της Βαλμπόνας. Η αναρρίχηση μπορεί να γίνει από τον βορρά. Οι περισσότεροι ορειβάτες έρχονται από το Γκούσινιε στο Μαυροβούνιο καθώς και από το Θέθι.

Η κορυφή απέχει 5 χλμ. από τα σύνορα με το Μαυροβούνιο, ανάμεσα στις κοιλάδες της Βαλμπόνας στα ανατολικά και τη Σάλα στα δυτικά. Εν μέρει, όλο το έδαφος μεταξύ της κοιλάδας της Βαλμπόνας, της Σάλα, της Ροπογιάνα και της Μάγια Ρόσιτ (2.522 μ.) είναι γνωστό ως Γεζέρτσα, όπως και η κορυφή, η Γεζέρτσα συνορεύει με άλλες κορυφές όπως τη Μάγια ε Πόπλιουτσε (2.569 μ.) και τη Μάγια Άλι (2.471 μ.) στα δυτικά, τη Μάγια Ρογκάμιτ (2.478 μ.) στα ανατολικά, τη Μάγια Κολάγιετ (2.498 μ.), τη Μάγια Μελεσόρες (2.490 μ.), τη Μάγια Μπόις (2.461 μ.) στα βορειοδυτικά, τη Μάγια Κοκερβχάκε (2.508 μ.) και τη Μάγια Έθεβε (2.393 μ.) στα βόρεια.

## Παραπομπές


## Δείτε επίσης
*Κατάλογος βουνών της Αλβανίας

Κατηγορία:Βουνά της Αλβανίας
Αλεξάνδρα Παντελάκη

Η **Αλεξάνδρα Παντελάκη** (Αθήνα, 11 Νοεμβρίου 1954) είναι Ελληνίδα ηθοποιός του θεάτρου, του κινηματογράφου και της τηλεόρασης.

## Βιογραφικό
### Τηλεόραση
Στην τηλεόραση έκανε την πρώτη της εμφάνιση στη σειρά «Η γυναίκα στη μονόπρακτη κωμωδία» το 1984. Ακολούθησαν κάποιες δουλειές στην κρατική τηλεόραση μεταξύ των οποίων «Ατέλειωτη αγάπη», «Φανή» και «Το Φάντασμα». Τη δεκαετία του 1990 εμφανίστηκε στις σειρές «Ανατομία ενός εγκλήματος», «Τα Ψάθινα Καπέλα», «Η πρόβα του νυφικού», «Το τρίτο στεφάνι», «Η Αίθουσα του θρόνου» και άλλες.

Από το 2000 μέχρι σήμερα έχει λάβει σε αρκετά επεισόδια των σειρών «Κόκκινος Κύκλος» και "10η εντολή» ενώ έγινε ευρύτερα γνωστή μέσα από τις οικογενειακές κωμικές σειρές «Ευτυχισμένοι Μαζί» και «Μ+Μ».

Στην ιδιωτική τηλεόραση έχει εμφανιστεί στις σειρέ Η γυναίκα στη μονόπρακτη κωμωδία και Ατέλειωτη Αγάπη και Φανή και Το φάντασμα και Ανατομία ενός εγκλήματος και Εσύ Απόφασίζεις και Ο Πέτρος και τα κορίτσια του και Δρόμοι της πόλης και Το τρίτο στεφάνι και Τα Ψάθινα Καπέλα και Η πρόβα του νυφικού και Ντόλτσε Βίτα και Οι Επαγγελματίες και Διπλή Αλήθεια και Το Χρώμα του φεγγαριού και Αθήνα - Θεσσαλονίκη και Απιστίες και Χωρικά Ύδατα και Η αίθουσα του θρόνου και Νυχτερινό Δελτίο και Το φτερούγισμα του γλάρου και Θύματα Ειρήνης και Ερόικα και Επιθυμίες και Μικρές Αμαρτίες και Γεώργιος Βιζυηνός: Η σιωπή των αγγέλων και Κόκκινος Κύκλος και Αθώος ή ένοχος και Ζευγάρια και Αχ και να 'ξερες και Οίκος Αντοχής και 10η εντολή και Στον ήλιο του Αιγαίου και Δυο μέρες μόνο και Στο Παρά Πέντε και Εντιμότατοι κερατάδες και Για την Άννα και Ιστορίες Μυστηρίου και Ευτυχισμένοι Μαζί και Μαύρα Μεσάνυχτα και Λατρεμένοι μου γείτονες και Οι ιστορίες του αστυνόμου Μπέκα και  Μ+Μ και Εργαζόμενη Γυναίκα και Ο 3ος Νόμος και Κλινική Περίπτωση και Οι Βασιλιάδες και Μην αρχίζεις τη μουρμούρα και Το σόι σου και Ου Φονεύσεις και Άγριες Μέλισσες και Σε ξένα χέρια και Ο Παράδεισος Των Κυριών και Ηλέκτρα και Grand Hotel .     

## Προσωπική ζωή
Από το 2000 Είναι παντρεμένη με τον ζωγράφο Τάκη Τζίφα.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Παγκύπρια Εργατική Ομοσπονδία

H **Παγκύπρια Εργατική Ομοσπονδία (ΠΕΟ)** ), είναι οργάνωση ομπρέλλα για συνδικάτα στην Κύπρο. Είναι στενά συνδεδεμένη με το ΑΚΕΛ. Οταν το ΑΚΕΛ κηρύχθηκε παράνομο το 1955, η ΠΕΟ και κυρίως ο Ανδρέας Ζιαρτίδης, ο επικεφαλής της, ήταν η μόνη επίσημη φωνή της αριστεράς και εξέφραζε τις θέσεις του παράνομου ΑΚΕΛ. Η ΠΕΟ είχε μέλη και από τις δυο κοινότητες. Το 1958 η τουρκοκυπριακη τρομοκρατική οργανωση ΤΜΤ ξεκίνησε επιχειρήσεις κατά των τουρκοκυπρίων μελών της ΠΕΟ, σκοτώνοντας τον δημοσιογράφο Fazıl Önder και επιχειρώντας να δολοφονήσουν τον τουρκοκύπριο, Ahmet Sadi στέλεχος της ΠΕΟ. Μετά από αυτά τα γεγονότα, οι τουρκοκύπριοι έφυγαν από την ΠΕΟ και παρέμεινε σωματείο των Ελληνοκυπρίων.

;Επικεφαλής της ΠΕΟ
*Ανδρέας Φάντης (1941-1943)
*Ανδρέας Ζιαρτίδης (1943-1987)
*Παυλος Δίγκλης (1987-1990)
*Αβραάμ Αντωνίου (1990-1999)
*Πάμπης Κυρίτσης (1999-2021)
*Σωτηρούλα Χαραλάμπους (2021- )

## Παραπομπές

## Εξωτερικοι συνδεσμοι
* Επισημη ιστοσελίδα 



Κατηγορία:Συνδικαλιστικά σωματεία στη Κύπρο
Σάρα Εσκενάζυ

Η **Σάρα Εσκενάζυ** (Αθήνα, 29 Μαΐου 1987), είναι Ελληνίδα ηθοποιός, αθλήτρια και επιχειρηματίας. Έγινε γνωστή στο ευρύ κοινό μέσα από τη συμμετοχή της στον πέμπτο κύκλο του ριάλιτι επιβίωσης ''Survivor Greece'' το 2017, όπου και κατέκτησε την 7η θέση.  

Από το 2019, είναι δημοτική σύμβουλος του Δήμου Αμαρουσίου. 

## Βιογραφία
Η Σάρα Εσκενάζυ, γεννήθηκε στις 29 Μαΐου 1987 στην Αθήνα, όπου και μεγάλωσε. Είναι κόρη του ηθοποιού και σκηνοθέτη Αλμπέρτο Εσκενάζυ και της Μαίρης Εσκενάζυ. 

Σπούδασε υποκριτική και δραματική τέχνη, στην Ανωτέρα Δραματική Σχολή Αθηνών «Θέατρο της Μεσογείου», ενώ επίσης σπουδάσε χορό και κινησιολογία σε ιδιωτική σχολή. Είναι συγγραφέας του βιβλίου «Οι μαχητές της Καραϊβικής» (2018).

Στις αυτοδιοικητικές εκλογές του 2019, εξελέγη δημοτική σύμβουλος στον Δήμο Αμαρουσίου με τον συνδυασμό του Γιώργου Καραμέρου. 

### Αθλητισμός
Έχει ασχοληθεί επαγγελματικά με τον στίβο μέσω του Πανελλήνιου Γυμναστικού Συλλόγου, και έχει καταφέρει να είναι πρωταθλήτρια στίβου Πανελληνίως, ενώ επίσης έχει λάβει και Πανευρωπαϊκές διακρίσεις και βραβεία.  

#### Τηλεόραση
Έχει συμμετάσχει ως ηθοποιός και ως guest star, σε αρκετές σειρές και προγράμματα της τηλεόρασης, καθώς επίσης έχει συμμετάσχει σε διάφορες τηλεοπτικές εκπομπές και προγράμματα.  

Το 2017, συμμετείχε ως διαγωνιζόμενη στο ριάλιτι επιβίωσης Survivor με την ομάδα των .

## Θεατρογραφία

Έχει συμμετάσχει και σε άλλες θεατρικές παραστάσεις, με το όνομα "Σάρα Αυγερινού". Ενώ έχει συμμετάσχει ως ηθοποιός σε βοηθητικούς ρόλους.

## Φιλμογραφία

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες συγγραφείς
Κατηγορία:Ελληνίδες αθλήτριες
Κατηγορία:Ελληνίδες πολιτικοί
Κατηγορία:Συμμετέχοντες στο Survivor Ελλάδας
Ευρωπαϊκό Πρωτάθλημα Τζούντο 2019

Το **[[Ευρωπαϊκό Πρωτάθλημα Τζούντο]] 2019** ήταν η 30ή έκδοση του Ευρωπαϊκού Πρωταθλήματος Τζούντο, η οποία έγινε στα πλαίσια των Ευρωπαϊκών Αγώνων 2019, στο Μινσκ της Λευκορωσίας από τις 22 έως τις 25 Ιουνίου 2019.

## Σύνοψη μεταλλίων
### Άνδρες

### Γυναίκες

### Μικτά

## Πίνακας μεταλλίων

## Μετέχουσες χώρες

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Παραπομπές

Τζούντο
2019
Διοργανώσεις Ε.Π.Σ. Δράμας 2018–19

Για την **περίοδο 2018–19**, η Ένωση Ποδοσφαιρικών Σωματείων Δράμας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δράμας.

Η πρωταθλήτρια της ΕΠΣ Δράμας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Δράμας, αποκτά το δικαίωμα συμμετοχής στο Κύπελλο Ελλάδας

## Πρωτάθλημα

Η δομή του πρωταθλήματος της Ε.Π.Σ. Δράμας είναι η εξής:

* Α΄ Κατηγορία
* Β΄ Κατηγορία
** 1ος Όμιλος
** 2ος Όμιλος
### Α΄ Κατηγορία
Πρωταθλητρια για την περίοδο 2017-18 ήταν ο Πανδραμαϊκός που προβιβάστηκε στη Γ΄ Εθνική Ερασιτεχνική. Υποβιβάστηκαν οι 3 τελευταίες της κατάταξης. Ο 12ος έδωσε αγώνα διαβάθμισης με τον 3ο της ενιαίας κατάταξης της Β κατηγορίας 

Πηγή: ΕΠΣ Δράμας: Αρχείο Πρωταθλημάτων 

### Β΄ Κατηγορία
Η Β΄ Κατηγορία διεξάγεται σε δυο ομίλους των 11 και 10 ομάδων. Οι πρωταθλητές κάθε ομίλου ανεβαίνουν κατηγορία. Οι δεύτεροι και τρίτοι  κάθε ομίλου δίνουν αγώνες κατάταξης όπου θα κριθούν οι θέσεις 3-6 της ενιαίας κατάταξης. Ο τρίτος της ενιαίας αυτής κατάταξης διεκδίκησε την άνοδο σε αγώνα με τον 12ο της Α κατηγορίας.

Πρωταθλήτριες ήταν o Μέγας Αλέξανδρος Αγίου Αθανασίου και o Ακρίτας Κάτω Νευροκοπίου. Υπερπρωταθλητής ανακηρύχθηκε ο Ακρίτας στον αγώνα κατάταξης επικρατώντας 4-0. 

Ο Κεραυνός Αρκαδικού κατέλαβε την 3η θέση στην ενιαία κατάταξη. Επικράτησε 1-0 του Άρη Καλαμώνα και κέρδισε την άνοδο στην Α Κατηγορία. 
#### 1ος όμιλος

Πηγή: ΕΠΣ Δράμας: Αρχείο Πρωταθλημάτων 

#### 2ος όμιλος

Πηγή: ΕΠΣ Δράμας: Αρχείο Πρωταθλημάτων 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Δράμας. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Δράμας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Κατάλογος λιμνών της Αλβανίας

Η Αλβανία διαθέτει 247 φυσικές και περισσότερες από 800 τεχνητές λίμνες. Οι φυσικές λίμνες είναι οι περισσότερες καρστικής ή παγετωνικής προέλευσης. Με βάση την προέλευσή τους, ταξινομούνται ως εξής: 4 τεκτονικές, 134 προπαγετωνικές, 94 καρστικές και 15 ποτάμιες. Λιμνοθάλασσες βρίσκονται κατά μήκος των ακτών. Καταλαμβάνουν έκταση 150 τ.χλμ. 

## Κατάλογος φυσικών λιμνών στην Αλβανία

Σε άλλες μικρότερες φυσικές ή παγετωνικές λίμνες περιλαμβάνονται οι λίμνες Λούρα, η λίμνη Ντένβε, η λίμνη Γκράμα, η λίμνη Μπούνι Γιεζέρτσα, η λίμνη Ντας, η λίμνη Συλμπίτσα, η λίμνη Σόπε και η λίμνη Μαλίκη.

## Κατάλογος τεχνητών λιμνών στην Αλβανία

## Παραπομπές


## Εξωτερικοί σύνδεσμοι
* 

*
Λιμνες
Λιμνες
Ιωάννης Τσαγγαρίδης

Ο **Ιωάννης Τσαγγαρίδης** (1887-1939) ήταν στρατηγός του ελληνικού Στρατού από την Κύπρο.

Γεννήθηκε στη Λάπηθο στην τότε Βρετανική Κύπρο, γιος του Χριστόφορυ Τσαγγαρίδη, το 1887. Το 1904 τελείωσε το Παγκύπριο Γυμνάσιο πήγε στην Αθήνα για να σπουδάσει Χημεία στο Πανεπιστήμιο Αθηνών, αλλά γρήγορα εγκατέλειψε τις σπουδές για να πολεμήσει στον Μακεδονικό Αγώνα (1904-08). Με την επιστροφή του το 1908, κατατάχτηκε σστον ΕλληνικόΣστρατό. πΣούδασε στη σχολή Υπαξιωματικών και στρατολογήθηκε ως Ανθυπίλαρχος του ιππικού στον Ελληνικό Στρατό. 

Έλαβε μέρος στους Βαλκανικούς Πολέμους του (1912-13), τον Ά Παγκόσμιο Πόλεμο (1914-1918) και τη Μικρασιατική Εκστρατεία (1919-22), όπου Ίλαρχος τότε διακρίθηκε και τραυματίστηκε στη Μάχη του Σαγγαρίου, τον Αύγουστο του 1921, αναγκάζοντάς τον να πάρει άδεια μεγάλης διαρκείας ενώ τιμητικά προάχθηκε σε Επίλαρχο. Προήχθη σε υποστράτηγο το 1935 ενώ διαφώνησε με την εγκαθίδρυση τουΚαθεστώτος Μεταξά το 1936. Εξορίστηκε στη Σίφνο και την Ικαρία. Οι πληγές του, σε συνδυασμό με τις κακουχίες της εξορίας τον οδήγησαν στο θάνατό του, στις 31 Μαρτίου 1939.

Ο αδελφός του Θεοφάνης (1895-1962) συμμετείχε στις αντιβρετανικές ταραχές του Οκτωβρίου του 1931 και όταν εξορίστηκε πήγε στην Αθήνα, όπου έγινε πρόεδρος της Κυπριακής κοινότητας. Ο μικρότερος αδερφός του, ο Οδυσσέας Τσαγγαρίδης ήταν ένας από τους σημαντικότερους αρχιτέκτονες της Κύπρου, πρωτοπόρος και πατέρας της Κυπριακής Μοντέρνας Αρχιτεκτονικής, με σημαντικά έργα σε ολόκληρη την Κύπρο.

Το ημερολόγιο του δημοσιεύτηκε το 1987 από το βιβλιοπωλείο της Εστίας με τίτλο *Το ημερολόγιο ενός στρατηγού: Σελίδες νεοελληνικής ιστορίας*.

## Παραπομπές


Κατηγορία:Μακεδονομάχοι
Πανεπιστήμιο της Κερύνειας

Το **Πανεπιστήμιο της Κερύνειας** () είναι το πρώτο πανεπιστήμιο στη Τουρκική Δημοκρατία της Βόρειας Κύπρου που ειδικεύεται στις ναυτιλιακές σπουδές. Ιδρύθηκε το 2013 στην Κερύνεια. Πρόεδρος του πανεπιστημίου είναι ο Τζεμρέ Σ. Γκιουνσέλ Χασκασάπ, ενώ χρώματά του είναι το τιρκουάζ και το άσπρο. 

## Σχολές
**Τμήμα Ναυτιλιακών Σπουδών**

* Μηχανική Διαχείριση Θαλάσσιων Μεταφορών
* Θαλάσσια Μηχανική 

**Τμήμα θαλάσσιων επιστημών**

* Μηχανική Αλιευτικής Τεχνολογίας

**Σχολή Ναυτικής Διαχείρισης και Διοίκησης**

* Θαλάσσια Διαχείριση

**Οδοντιατρική Σχολή**

* Τμήμα Οδοντιατρικής

**Σχολή Εκπαίδευσης**

* Αγγλική Γλώσσα
* Ψυχολογική συμβουλευτική και προσανατολισμός
* Ειδική Εκπαίδευση
* Τουρκική Γλώσσα 

**Σχολή Αεροπορίας-Αεροδιαστημικής**

* Διαχείριση Αεροπορίας
* Πλοήγηση – Επαγγελματική Εκπαίδευση
* Αεροναυπηγική μηχανική

**Νομική σχολή**

* Τμήμα νομικής

**Σχολή Οικονομικών και Διοικητικών Επιστημών**

* Τραπεζική και οικονομία
* Διοίκηση επιχειρήσεων
* Διαχείριση λογιστικής
* Κοινωνική Εργασία
* Τουρισμός και Διαχείριση Ξενοδοχείων
* Διεθνείς Σχέσεις

**Σχολή Αρχιτεκτονικής**

* Εσωτερικό Σχέδιο
* Αρχιτεκτονική

**Σχολή Μηχανικών**

* Μηχανική Υπολογιστών
* Ηλεκτρολογία
* Πολιτική μηχανική
* Μηχανολόγος μηχανικός

**Σχολή Επιστημών Υγείας**

* Φυσικοθεραπεία και Αποκατάσταση
* Νοσηλευτική

**Ιατρική σχολή**

* Βασικές Επιστήμες
* Τμήμα Ιατρικών Επιστημών
* Χειρουργικές επιστήμες

## Παραπομπές


Κατηγορία:Κερύνεια
Κατηγορία:Πανεπιστήμια στην Κύπρο
Δούκας της Σουηβίας

Οι **Δούκες της Σουηβίας** ήταν οι κυβερνήτες στο Δουκάτο της Σουηβίας (ή Σουαβίας) στην διάρκεια του Μεσαίωνα. Η Σουηβία ήταν ένα από τα πέντε μεγάλα δουκάτα στο Γερμανικό βασίλειο του Μεσαίωνα και οι κυβερνήτες του ήταν από τους σημαντικότερους Γερμανούς ευγενείς. Η σημαντικότερη οικογένεια που κυβέρνησε μόνιμα το δουκάτο την περίοδο 1079-1268 ήταν ο Οίκος των Χοενστάουφεν· την ίδια περίοδο τα μέλη τού Οίκου των Χοενστάουφεν ήταν Αυτοκράτορες της Αγίας Ρωμαϊκής Αυτοκρατορίας. Το δουκάτο καταργήθηκε, όταν πέθανε ο Κορραδίνος. Ο Ροδόλφος Α΄ της Γερμανίας προσπάθησε να το αναβιώσει στα τέλη του 13ου αιώνα για λογαριασμό του Οίκου του, των Αψβούργων.

## [[Οίκος των Κορραδιδών]]
* Χέρμαν Α΄ (926-949), θείος του Κορράδου Α΄
* Όθων Α΄ (973-982) από τον Οίκο των Οθωνιδών, εγγονός του προηγουμένου
* Κορράδος Α΄ (982-997), πατέρας του:
* Χέρμαν Β΄ (997-1003), πατέρας του:
* Χέρμαν Γ΄ (1003-1012)

## [[Οίκος των Μπάμπενμπεργκ]]
* Ερνέστος Α΄ (1012-1015), πατέρας των:
* Ερνέστος Β΄ (1015-1-30)
* Χέρμαν Δ΄ (1030-1038)

## Διάφοροι Οίκοι
* Ερρίκος Α΄ (1038-1045) από τον Οίκο των Σαλίων. Η εγγονή του Αγνή παντρεύτηκε τον Φρειδερίκο Α΄ Χοενστάουφεν.
* Όθων Β΄ (1045-1048) από τον Οίκο των Ετσονιδών
* Όθων Γ΄ (1048-1057) από τον Οίκο του Σβάινφουρτ
* Ροδόλφος Α΄ (1057-1079) από τον Οίκο του Ράινφελντεν
* Μπέρτολντ Α΄ (1079-1090) από τον Οίκο του Ράινφελντεν
* Μπέρτολντ Β΄ (1092-1098) από τον Οίκο των Τσέρινγκεν

## [[Οίκος των Χοενστάουφεν]]

Οι διεκδικητές του τίτλου από τον Οίκο των Αψβούργων την περίοδο (1283–1309) ήταν οι εξής :
* Ροδόλφος Β΄ δούκας της Αυστρίας. Δούκας της Σουηβίας (1283 - 1290).
* Ιωάννης της Σουηβίας (1290 - 1309).

## Δείτε επίσης
* Οίκος των Χοενστάουφεν (γενεαλογία)

## Παραπομπές


## Εξωτερικοί σύνδεσμοι
*Δούκες της Σουηβίας


Κατηγορία:Ιστορία της Σουηβίας
Σκυλακάκης

Το ελληνικό επώνυμο **Σκυλακάκης** μπορεί να αναφέρεται στα εξής πρόσωπα:

* Θόδωρος Σκυλακάκης (πολιτικός) (γενν. 1959), πρώην ευρωβουλευτής, μέλος της Συμμαχίας Φιλελευθέρων και Δημοκρατών για την Ευρώπη και πρόεδρος του κόμματος "δράση"
* Θεόδωρος Σκυλακάκης (στρατιωτικός) (1893-1944), ένας από τους ιδρυτές της φασιστικής οργάνωσης "Εθνικό Κυρίαρχο Κράτος"
* Νικόλαος Σκυλακάκης (1895-1953), πολιτικός, νομάρχης Ζακύνθου, νομάρχης Άρτας και δικηγόρος
* Νίκος Σκυλακάκης (1923-2023), καλαθοσφαιριστής, τελευταίος εν ζωή διεθνής της Εθνικής Ελλάδως που κατέκτησε το πρώτο μετάλλιο της ιστορίας της στο Ευρωμπάσκετ του 1949 στην Αίγυπτο.

Κατηγορία:Ελληνικά επώνυμα
Γκουμπάβιτσα

Η **Γκουμπάβιτσα** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Το χωριό βρίσκεται επί της αριστερής όχθης του ποταμού Νέρετβα.

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 

Κατηγορία:Οικισμοί του Μόσταρ
Πρόσβορρο Γρεβενών

Το **Πρόσβορρο** είναι ορεινό χωριό του νομού Γρεβενών σε υψόμετρο 980 μέτρα.

## Γεωγραφικά στοιχεία - αξιοθέατα
Το Πρόσβορρο βρίσκεται προς τα βορειοδυτικά όρια με τις περιφερειακές ενότητες Καστοριάς και Κοζάνης. Είναι κτισμένο στις βόρειες πλαγιές του όρους Τσούργιακας, ανάμεσα σε πυκνά δάση δρυών (βελανιδιάς) και απέχει 33 χλμ. δυτικά από τα Γρεβενά. Βόρεια του χωριού περνάει ο ποταμός Βενέτικος ενώ στα νοτιοανατολικά ο χείμαρρος Σμιξιώτικο.

Πάνω στον Βενέτικο, λίγο πριν συναντηθεί με το Σμιξιώτικο και μεταξύ Aλατόπετρας (Β.) και Προσβόρου (Α.), βρίσκεται το "Πέτρινο γεφύρι". Πρόκειται για ένα από τα παλαιότερα ίσως γεφύρια των Γρεβενών, κτισμένο πριν το 1900, διαφορετικής νοοτροπίας από τα άλλα του νομού και με επίπεδο δάπεδο. Χαρακτηριστικό του είναι οι σταλακτοειδείς σχηματισμοί, μήκους 20 - 30 εκ. που υπάρχουν κάτω από το τόξο της ανοίγματος 12 και πλάτους 3,45 μέτρων. Από το 1995 έχει χαρακτηριστεί ως ιστορικό διατηρητέο μνημείο.

## Ιστορικά στοιχεία - ονομασία
Η παλιότερη γραπτή αναφορά για το χωριό γίνεται στον Κώδικα της Ζάβορδας που καταγράφει την ύπαρξη οικισμού μετά την ίδρυση της Ιεράς Μονή Ζάβορδας (1534), γι΄ αυτό και η δημιουργία του τοποθετείται αρχές του 1600 με τους πρώτους κατοίκους του να προέρχονται από την Ήπειρο, την περιοχή της Βέροιας ή και την Αλβανία. Τα παλιό όνομα του χωριού είναι *Δέλνο* το οποίο, σύμφωνα με τους κατοίκους του, προέρχεται από παράφραση της λέξης δειλινό (απόγευμα), ενώ το Πρόσβορρο από την τοποθεσία του και από την έκθεσή του προς βορρά.

Την περίοδο της τουρκοκρατίας υπάγονταν στον καζά των Γρεβενών και στο αρματολίκι Βλάχ κόλι, όπως όλα τα Κο(υ)πατσιαροχώρια της περιοχής και στα οποία ανήκε το Δέλνο (Καραμανές 2011). Οι κάτοικοί του ονομάζονταν Κο(υ)πατσιαραίοι, μιλούσαν μόνο ελληνικά και σύμφωνα με την τοπική παράδοση στο χωριό δεν πήγε ποτέ Τούρκος φοροεισπράκτορας. Η λέξη *κουπάτσι* είναι βλάχικη, σημαίνει βελανιδιά (δρυς) και καθώς τα Κο(υ)πατσιαροχώρια βρίσκονται μέσα ή στα όρια του Εθνικού Πάρκου Βόρειας Πίνδου χαρακτηρίζονται από την πυκνή βλάστηση της βελανιδιάς.

## Διοικητικά στοιχεία
Αναφέρεται επίσημα ως *Δέλνο* το 1918 στο ΦΕΚ 260Α - 31/12/1918 όπου ορίζεται έδρα της ομώνυμης κοινότητας που ανήκε στο νομό Κοζάνης. Το 1927 μετονομάζεται σε *Πρόσβορο* και το 1940 το όνομα του οικισμού διορθώνεται σε Πρόσβορρον. Το 1964 με το ΦΕΚ 185Α - 30/10/1964 αποσπάται από το νομό Κοζάνης και υπάγεται στο νομό Γρεβενών. Σύμφωνα με το σχέδιο Καλλικράτης, αποτελεί τη τοπική κοινότητα Προσβόρρου που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011 έχει πληθυσμό 39 κατοίκους.

## Παραπομπές


## Εξωτερικοί σύνδεσμοι
*Πρόσβορρο Γρεβενών στο https://www.youtube.com
*Γεφύρι Πρόσβορου ή Αλατόπετρας (πέτρινο γεφύρι ή γεφύρι του Γκαβού) από τον ιστότοπο http://www.visit-grevena.gr
*Το "ξ΄λένιο" γεφύρι στο Πρόσβορο Γρεβενών από τον ιστότοπο 

Κατηγορία:Δήμος Γρεβενών
Πρόσβορρο
Δούρος (αποσαφήνιση)

Το όνομα **Δούρος** μπορεί να αναφέρεται στα παρακάτω:

**Γεωγραφία**

* Δούρος, ποταμός της Ιβηρικής χερσονήσου

**Πρόσωπα**

* Γιώργος Δούρος (γενν. 1962), πρώην διαιτητής, πρόεδρος του Συνδέσμου Διαιτητών Κορινθίας και πρόεδρος της Κεντρικής Επιτροπής Διαιτησίας της Ελληνικής Ποδοσφαιρικής Ομοσπονδίας

## Δείτε επίσης

* Ρένα Δούρου (γενν. 1974), πολιτικός, βουλευτής (2012-2014) και περιφερειάρχης Αττικής (2014-2019)
Νήσσα (ποταμός)

Η **Νήσσα** (καμία φορά γράφεται και Νύσσα) είναι ποταμός στο Νομό Αιτωλοακαρνανίας στην Ελλάδα, ο οποίος πηγάζει από τα Ακαρνανικά όρη και ρέει προς βορρά, όπου εκβάλλει στον Αμβρακικό κόλπο, μεταξύ του Λουτρακίου και του Δρυμού. Κατεβάζει νερό όλο το χρόνο και παλαιότερα τροφοδοτούσε προ-βιομηχανικούς νερόμυλους τα ερείπια των οποίων παραμένουν διάσπαρτα στην περιοχή. Περιβάλλεται από αισθητικό πλατανόδασος και το νερό του ποταμού είναι υψηλής περιεκτικότητας σε γύψο.  

Έχει την ιδιαιτερότητα να είναι ένα από τα ποτάμια της Ελλάδας με θηλυκό όνομα. Στη Νήσσα έζησε και ασκήτευσε ο Άγιος Βάρβαρος (ένας πρώην πειρατής του 9ου αιώνα μ.Χ.) και υπάρχει εκκλησάκι προς τιμή του.  Στην περιοχή έχει βρεθεί παλαιότερα αρχαίος θολωτός τάφος ενώ το 2022 αποκαλύφθηκε τμήμα παραποτάμιου αρχαίου νεκροταφείου, σε σωστικές ανασκαφές για την κατασκευή του νέου δρόμου Βόνιτσας - Αγρινίου, το οποίο δυστυχώς επικαλύφθηκε από το έργο.

## Παραπομπές


Κατηγορία:Ποταμοί της Στερεάς Ελλάδας
Γρηγόριος Λαμποβιτιάδης

Ο **Γρηγόριος Λαμποβιτιάδης** (1908-1945) ήταν Έλληνας πατριώτης, εκπρόσωπος της ελληνικής κοινότητας στη νότια Αλβανία και ακτιβιστής του Βορειοηπειρώτικου κινήματος. Εκτελέστηκε από τις αρχές της Λαϊκής Δημοκρατίας της Αλβανίας ως "εχθρός του κράτους".

## Ζωή
Ο Λαμποβιτιάδης γεννήθηκε σε μια ελληνική οικογένεια στο χωριό Δούβιανη της Οθωμανικής Αυτοκρατορίας, το οποίο σήμερα ανήκει στη νότια Αλβανία (μέρος της Βορείου Ηπείρου). Μετά την ολοκλήρωση των βασικών σπουδών στο χωριό του, μετακόμισε στην Κέρκυρα. Σπούδασε στην οδοντιατρική σχολή του Πανεπιστημίου Αθηνών, απ'όπου αποφοίτησε το 1935.

Το 1940, κατά τη διάρκεια του Β΄ Παγκοσμίου Πολέμου, ο Λαμποβιτιάδης οργάνωσε ομάδες ελληνικής αντίστασης στην επαρχία Αργυροκάστρου και στο κοντινό Δέλβινο. Μετά την απόσυρση των δυνάμεων του Άξονα, η περιοχή τέθηκε υπό τον έλεγχο της Λαϊκής Δημοκρατίας της Αλβανίας. Ο Λαμποβιτιάδης διαμαρτυρήθηκε για τους χειρισμούς του νέου καθεστώτος. Αργότερα, ο Λαμποβιτιάδης, μαζί με άλλους Έλληνες ακτιβιστές, θεωρήθηκαν "εχθροί του κράτους" και συνελήφθησαν. Αφού βασανίστηκαν στη φυλακή, δικάστηκαν και εκτελέστηκαν με συνοπτικές διαδικασίες.

## Οικογένεια
Η γυναίκα του Λαμποβιτιάδη (Μαρία, το γένος Σπετσαρία)  πέθανε και αυτή στη φυλακή, λίγο αργότερα. Ο γιος τους Γεώργιος φυλακίστηκε και εξορίστηκε από το τοπικό καθεστώς. Μετά την αποκατάσταση της δημοκρατίας στην Αλβανία (1991) συμμετείχε στην τοπική πολιτική, ιδίως στην υπεράσπιση των μειονοτικών και ανθρωπίνων δικαιωμάτων της τοπικής ελληνικής κοινότητας. Ήταν ο πρόεδρος της οργάνωσης Ομόνοια το 1996-1999.

## Παραπομπές

Κατηγορία:Βορειοηπειρώτες
Κατηγορία:Έλληνες αντιστασιακοί
Κατηγορία:Ιστορία της Αλβανίας κατά τον Β΄ Παγκόσμιο Πόλεμο
Νικόλαος Τσουρούκτσογλου

Ο **Νικόλαος Τσουρουκτσόγλου** (; Σμύρνη, 1861–1922) ήταν διακεκριμένος Έλληνας δικηγόρος και δημοσιογράφος, ο οποίος ήταν πολιτικός και κοινωνικός ακτιβιστής.

Γεννήθηκε στη Σμύρνη και καταγόταν από την Καισάρεια (Καππαδοκία). Αποφοίτησε από την Ευαγγελική Σχολή Σμύρνης και σπούδασε νομικά στο Πανεπιστήμιο του Μονάχου και του Στρασβούργου, του οποίου αναγορεύθηκε διδάκτωρ. Υπήρξε επί σειρά πολλών ετών μέλος της δημογεροντίας της Σμύρνης, μέλος του Ανωτάτου Συμβουλίου του Βιλαετίου του Αϊδινίου Σμύρνης και μέλος του δ.σ. του Πανιωνίου. Επίσης ήταν ιδρυτής και συντάκτης των εφημερίδων "La Reforme" (από το 1900) και "Ημερησία" (από το 1901) στα τέλη της Οθωμανικής Αυτοκρατορίας. Σε αναγνώριση της πολύπλευρης προσφοράς του προς τα κοινά, του απονεμήθηκαν τα παράσημα του Σωτήρος, του Παναγίου Τάφου και του Οσμανιέ.

Το απόγευμα της 27ης Αυγούστου προσήχθη ενώπιον του Τούρκου στρατιωτικού διοικητή Νουρεντίν Πασά μαζί με τον Μητροπολίτη Χρυσόστομο Σμύρνης και τον δημογέροντα Γεώργιο Κλημάνογλου. Ο Νουρεντίν αφού τους κατηγόρησε για τη φιλελληνική τους στάση, τους παρέδωσε στους εξαγριωμένους Τούρκους που είχαν κατακλύσει την πλατεία του Διοικητηρίου με αποτέλεσμα να βρουν και οι τρεις τραγικό θάνατο.

Η Ορθόδοξη Εκκλησία τον ανακήρυξε Άγιο μαζί με τον άγιο Χρυσόστομο Σμύρνης και τους Μικρασιάτες νεομάρτυρες του 20ού αι. Η μνήμη του «*Αγίου Χρυσοστόμου Σμύρνης και των συν αυτώ κληρικών και λαϊκών που σφαγιάσθηκαν κατά τη Μικρασιατική Καταστροφή*» εορτάζεται την Κυριακή προ της Υψώσεως του Τιμίου Σταυρού (Σεπτέμβριος).

Στην Αττική, προς τιμήν του Δημογέροντα Νικολάου Τσουρουκτσόγλου, υπάρχουν σήμερα οδοί που φέρουν το όνομά του σε πέντε Δήμους, δήμους που έχουν έντονο το προσφυγικό στοιχείο από τη Μικρά Ασία: Νέα Ιωνία, Νέα Σμύρνη, Νέα Φιλαδέλφεια, Κερατσίνι και Υμηττός.

## Παραπομπές


Κατηγορία:Θύματα της Γενοκτονίας των Ελλήνων της Μικράς Ασίας και της Ανατολικής Θράκης
Κατηγορία:Έλληνες δημοσιογράφοι του 19ου αιώνα
Κατηγορία:Μικρασιατικός Ελληνισμός
Κατηγορία:Άγιοι από την Μικρά Ασία
5298 Παρασκευόπουλος

Ο **5298 Παρασκευόπουλος** είναι ένας αστεροειδής στην Κύρια ζώνη αστεροειδών . 

## Περιγραφή
(5298) Ο Παρασκευόπουλος είναι ένας αστεροειδής  της κύριας ζώνης αστεροειδών . Ανακαλύφθηκε στις 7 Αυγούστου του 1966 στο Μπλουφιντέιν από το Παρατηρητήριο Μπόιντεν. Πήρε το όνομά του από τον αστρονόμο Ιωάννη Παρασκευόπουλο. Έχει τροχιά που χαρακτηρίζεται από έναν ημιμεγάλο άξονα των 3,00 AU, μια εκκεντρότητα της τάξης του 0,21 και κλίση 2,2 ° σε σχέση με την εκλειπτική  . 

## Αναφορές

Παρασκευοπουλος
Κόπα Αμέρικα 2004

Το **Κόπα Αμέρικα 2004** ήταν η 41η διοργάνωση Κόπα Αμέρικα, της ανώτατης ποδοσφαιρικής διοργάνωσης εθνών στην Νότια Αμερική. Η διοργάνωση διοργανώθηκε από την ΚΟΝΜΕΜΠΟΛ και έλαβε χώρα για έκτη φορά στο Περού από τις 6 Ιουλίου μέχρι τις 25 του ίδιου μήνα.

Την διοργάνωση κέρδισε η Βραζιλία στην διαδικασία των πέναλτι κόντρα στην Αργεντινή. Αυτή ήταν η δεύτερη φορά που η Βραζιλία ήταν παράλληλη κάτοχος του Μουντιάλ και του Κόπα Αμέρικα.

Έλαβαν μέρος οι 12 χώρες-μέλη της ΚΟΝΜΕΜΠΟΛ, όπως επίσης και δυο προσκεκλημένες ομάδες, η Κόστα Ρίκα και το Μεξικό.

## Φάση Ομίλων

### Όμιλος A

### Όμιλος B

### Όμιλος C

### Κατάταξη ομάδων που κατέλαβαν τρίτες θέσεις

## Φάση Νοκ Άουτ

### Προημιτελικοί

----
----
----

### Ημιτελικοί

----

### Μικρός Τελικός

### Τελικός





## Εξωτερικοί σύνδεσμοι

* Το Κόπα Αμέρικα στο RSSSF
* Οι Τροπαιούχοι

Κατηγορία:Κόπα Αμέρικα
Βάρης Γρεβενών

Ο **Βάρης** είναι ορεινό χωριό της περιφερειακής ενότητας Γρεβενών σε υψόμετρο 740 μέτρα.

## Γεωγραφικά - ιστορικά στοιχεία
Ο Βάρης βρίσκεται προς στα βορειοανατολικά όρια με την περιφερειακή ενότητα Κοζάνης. Είναι κτισμένος βόρεια του όρους Κίσσαβου και νότια του Βούρινου, σε απόσταση 29 χλμ. Α.-ΒΑ. από τα Γρεβενά και 30 χλμ. ΝΔ. από τη Σιάτιστα. Η περιοχή δυτικά του χωριού και μέχρι τον οικισμό Χρώμιο είναι γνωστή από την εποχή της τουρκοκρατίας για τα μεταλλεύματα χρωμίτη. Το 1990 εγκαινιάστηκε εργοστάσιο εκμετάλλευσης και εμπλουτισμού του στη θέση "Αγριάντζες" στα σύνορα Χρωμίου – Βάρης. Στον Κώδικα της Ζάβορδας αναφέρονται κάτοικοι του χωριού ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή). Την περίοδο της κατοχής, στις 7 Ιουνίου 1944, οι Γερμανοί πυρπόλησαν το σχολείο και σχεδόν όλες τις οικίες του χωριού.

## Ονομασία - διοικητικά στοιχεία
Η παλιά του ονομασία είναι *Βάρτσα* και έτσι αναφέρεται επίσημα το 1918 στο ΦΕΚ 260Α - 31/12/1918 να προσαρτάται στην τότε κοινότητα Εξάρχου που ανήκε στο νομό Κοζάνης. Μετονομάστηκε σε Βάρης το 1927 με το ΦΕΚ 18Α - 01/02/1927. Το 1964 με το ΦΕΚ 185Α - 30/10/1964 αποσπάστηκε στο νομό Γρεβενών. Το χωριό σύμφωνα με το σχέδιο Καλλικράτης, μαζί με τον Έξαρχο αποτελούν την τοπική κοινότητα Εξάρχου που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 48 κατοίκους.

## Παραπομπές


Κατηγορία:Δήμος Γρεβενών
Βάρης
Κόπα Αμέρικα 1997

Το **Κόπα Αμέρικα 1997** διεξήχθη στη Βολιβία η οποία διοργάνωσε το τουρνουά για δεύτερη φορά μετά τη διοργάνωση του 1963. Το τουρνουά ξεκίνησε στις 11 Ιουνίου και τελείωσε στις 29 του ίδιου μήνα.

Οι δυο προσκεκλημένες ομάδες ήταν οι Μεξικό και Κόστα Ρίκα.

Νικήτρια της διοργάνωσης ήταν η Βραζιλία κατακτώντας τον 5ο τίτλο.

## Φάση Ομίλων

### Α' Όμιλος

----
----
----
----
----

### Β' Όμιλος

----
----
----
----
----

### Γ' Όμιλος

----
----
----
----
----

### Κατάταξη ομάδων που κατέλαβαν τρίτες θέσεις

## Προημιτελικοί

----
----
----

## Ημιτελικοί

----

## Μικρός Τελικός

## Τελικός

## Παραπομπές
Μεταφορές στην Κύπρο

Οι **μεταφορές στην Κύπρο** είναι ανεπτυγμένες ως προς την έκτασή της, αν και η Κύπρος δεν έχει σιδηροδρομικό σύστημα. Μετά την κατάργηση του τελευταίου σιδηροδρομικού συστήματος το 1952, οι μεταφορές στην Κύπρο εκτελούνται δια θαλάσσης, οδικώς και αεροπορικώς.

## Δρόμοι
[δεξιά|μικρογραφία|240x240εσ|Ο αυτοκινητόδρομος Α1 στη [Λεμεσός|Λεμεσό.]]

Το 2006, οι περιοχές που έλεγχε η Δημοκρατία της Κύπρου είχαν συνολικό οδικό δίκτυο ύψους 12.118 χιλιομέτρων. Τα 7.850 χλμ. ήταν ασφαλτοστρωμένα, ενώ τα υπόλοιπα 4.268 δεν ήταν. Το 1996, η τουρκοκυπριακή περιοχή ανέφερε 1.370 χιλιόμετρα ασφαλοστρωμένων δρόμων και 970 χιλιόμετρα μη ασφαλτοστρωμένων δρόμων. Ως κληρονομιά της Βρετανικής κυριαρχίας, η Κύπρος οδηγεί στην αριστερή πλευρά του δρόμου. 

### Αυτοκινητόδρομοι
Παρακάτω αναφέρονται οι αυτοκινητόδρομοι που εξυπηρετούν διάφορες περιοχές της χώρας και οι περιοχές που συνδέουν.

* Α1: Λευκωσία-Λεμεσός
* A2: συνδέει τον Α1 κοντά στο Πέρα Χωριό με τον A3 στη Λάρνακα
* Α3: Αεροδρόμιο της Λάρνακας-Αγία Νάπα, χρησιμεύει επίσης ως κυκλικός δρόμος για τη Λάρνακα.
* A5: συνδέει τον Α1 κοντά στη Κοφίνου με τον A3 από Λάρνακα
* A6: Πάφος-Λεμεσός
* A7: Πάφος-Πόλις (τελικά σχέδια)
* A9: Λευκωσία-Αστρομερίτη; (εν μέρει υπό κατασκευή)
* A22: Βιομηχανική περιοχή Δαλίου-Ανθούπολη και Λακατάμια (τελικά σχέδια)

[δεξιά|μικρογραφία|240x240εσ|Ο σταθμός λεωφορείων της [Πλατεία Σολωμού|Πλατείας Σολωμού]]

### Δημόσια λεωφορεία
Το 2006 ανακοινώθηκαν σχέδια βελτίωσης και επέκτασης των υπηρεσιών λεωφορείων της Κύπρου, καθώς και αναδόμησης του συστήματος μεταφορών. Τα έργα είχαν την οικονομική υποστήριξη της Τράπεζας Ανάπτυξης της ΕΕ. Το 2010 η επέκταση ολοκληρώθηκε.

## Οδικές μεταφορές
Οι οδικές μεταφορές είναι η κυρίαρχη μορφή μεταφορών στο νησί. Το 2007 η Κύπρος είχε την μεγαλύτερη αναλογία αυτοκινήτων ανά άτομα, φτάνοντας τα 742 αυτοκίνητα ανά 1.000 άτομα.

## Αεροδρόμια
δεξιά|μικρογραφία|Αεροδρόμιο της Λάρνακας
Το 1999, η Κύπρος είχε 12 αεροδρόμια με ασφαλτοστρωμένους διαδρόμους. 

Το 1999, η Κύπρος είχε έξι ελικοδρόμια και δύο διεθνή αεροδρόμια: το Διεθνές Αεροδρόμιο της Λάρνακας και τοΔιεθνές Αεροδρόμιο της Πάφου. Το Διεθνές Αεροδρόμιο Λευκωσίας έχει κλείσει από το 1974.

## Παραπομπές